Συντεταγμένες: 40°48′46″N 19°51′31″E﻿ / ﻿40.81278°N 19.85861°E﻿ / 40.81278; 19.85861

Ο **Ντεβόλ** ή **Δεβόλης** (αλβανικά: Devoll ή Devolli‎, λατινικά: Eordaïcus‎, αρχαία ελληνικά: Εορδαϊκός) είναι ποταμός στη νότια Αλβανία. Είναι ένας από τους πηγαίους ποταμούς του Σεμάν. Έχει μήκος 196 χλμ. και η λεκάνη απορροής του είναι 3.130 χλμ2. Η μέση εκροή του είναι 49,5 μ3/δ. Η πηγή του βρίσκεται στα νοτιοδυτικά του δήμου Ντεβόλ, κοντά στα ελληνικά σύνορα. Ρέει αρχικά βορειοανατολικά, μέσω του Μίρας, στη συνέχεια βόρεια έως τη Βίγλιστα, και βορειοδυτικά μέσω των Πρόγκερ, Πόγιαν (στη Πεδιάδα της Κορυτσάς που ήταν ελώδης μέχρι μετά τον Β΄ Παγκόσμιο Πόλεμο), Μαλίκ, Μογκλίτσα, Κόντοβγιατ, Γκραμς, όπου τα ύδατα του σωρεύονται σε μία μεγάλη λίμνη, και Γκοστίμα, όπου στρέφεται νότια. Συνενώνεται με τον Οσούμ κοντά στην Κούτσοβα, για να σχηματίσει τον Σεμάν. Ο Σεμάν ανοίγεται σε ένα μικρό δέλτα νότια της λιμνοθάλασσας Καραβάστα στην Αδριατική Θάλασσα. 

Αρκετές εγκαταστάσεις υδροηλεκτρικής ενέργειας σχεδιάζονται ή βρίσκονται υπό κατασκευή στον ποταμό Ντεβόλ. Η αλβανική εταιρεία Devoll Hydropower, η οποία ανήκει στην νορβηγική εταιρεία ενέργειας Statkraft, κατασκευάζει δύο εργοστάσια υδροηλεκτρικής ενέργειας κοντά στην Μπάνια και κοντά στη Μογκλίτσα, με συνδυασμένη χωρητικότητα 242 MW. Η απόφαση για το αν θα κατασκευαστεί μια τρίτη μονάδα κοντά στο Κοκέλ, θα ληφθεί όταν ολοκληρωθούν τα πρώτα δύο φράγματα.

Σε μια απροσδιόριστη τοποθεσία στην κοιλάδα του Ντεβόλ, ο Βοημούνδος Α΄ του Τάραντα και ο βυζαντινός αυτοκράτορας Αλέξιος Α΄ κατέληξαν σε συμφωνία το 1108, μετά την Α΄ Σταυροφορία. Η συνθήκη αυτή πήρε το όνομά της από το βυζαντινό φρούριο του Ντεβόλ. Παρόλο που η συνθήκη δεν εφαρμόστηκε αμέσως, είχε σκοπό να καταστήσει το Πριγκιπάτο της Αντιόχειας υποτελές κράτος της Βυζαντινής Αυτοκρατορίας.

Κατά τη διάρκεια του 1970, σημαντικές ποσότητες νερού από τον ποταμό μεταφερόταν στη Μικρή Πρέσπα με σκοπό να χρησιμοποιηθούν κατά τη θερινή περίοδο για άρδευση. Λόγω των υψηλής ποσότητας αιωρούμενων σωματιδίων στο νερό του ποταμού, παρατηρήθηκε σημαντική αλλοίωση στην αλβανική πλευρά. Η πρακτική αυτή σταμάτησε πρόσφατα.

Δείτε επίσης
------------

* Κατάλογος ποταμών της Αλβανίας

Παραπομπές
----------

1. ↑  «Δεβόλης». *www.ygeiaonline.gr*. Εγκυκλοπαίδεια Δομή. Ανακτήθηκε στις 4 Ιουλίου 2019.
2. ↑  Cullaj, A. Hasko, A. Miho, A. Schanz, F. Brandl, H. & Bachofen, R. (2005). «The quality of Albanian natural waters and the human impact» (στα αγγλικά). *Environment International* **31**: 138. .
3. ↑  «Devoll Hydropower | About us». *www.devollhydropower.al*. Αρχειοθετήθηκε από το πρωτότυπο στις 3 Σεπτεμβρίου 2018. Ανακτήθηκε στις 30 Ιουνίου 2019.
4. ↑  «Statkraft buys EVN AG's share in Devoll hydropower project». *www.hydroworld.com*. Αρχειοθετήθηκε από το πρωτότυπο στις 20 Αυγούστου 2016. Ανακτήθηκε στις 30 Ιουνίου 2019.
5. ↑  «Devoll Hydropower | Our Concession». *www.devollhydropower.al*. Αρχειοθετήθηκε από το πρωτότυπο στις 3 Σεπτεμβρίου 2018. Ανακτήθηκε στις 30 Ιουνίου 2019.
6. ↑  «Devoll | Statkraft». *www.statkraft.com*. Αρχειοθετήθηκε από το πρωτότυπο στις 15 Δεκεμβρίου 2018. Ανακτήθηκε στις 30 Ιουνίου 2019.
7. ↑  «Devoll Hydropower Project». *Power Technology*. Ανακτήθηκε στις 30 Ιουνίου 2019.
8. ↑  «Statkraft prepares for Devoll hydroelectric project construction». *www.hydroworld.com*. Ανακτήθηκε στις 3 Νοεμβρίου 2015.
9. ↑  Runciman, Steven (1987). *A History of the Crusades*. Cambridge: CUP Archive. σελ. 51. ISBN 978-0-521-34771-6.
10. ↑  *Etnografia shqiptare*. Tirana: Akademia e Shkencave e RPSH, Instituti i Historisë, Sektori i Etnografisë. 1962.

Εξωτερικοί σύνδεσμοι
--------------------

* Πολυμέσα σχετικά με το θέμα  Devoll River στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 315129741
* LCCN: sh88004450

 |

 |